
Република Србија
ОПШТИНА ЧАЈЕТИНА                                                                 
Општинска управа

Број:110-2/2026-02
11. март 2026. године;
Ч а ј е т и н а
Начелник Општинске управе општине Чајетина, на основу члана 59. став 2. Закона о локалној самоуправи (''Службени гласник РС'' број 129/07 и 47/18, 83/14…111/21-др.закони), члана 168. Закона о запосленима у аутономним покрајинама и јединицама локалне самоуправе (''Службени гласник РС'' број 21/16...92/23 и 113/17…123/21-др.закони), Уредбе о критеријумима за разврставање радних места и мерилима за опис радних места службеника у аутономним покрајинама и јединицама локалне самоуправе (''Службени гласник РС'' број 88/16 и 12/22, 113/17…123/21-др.закони), Уредбе о критеријумима за разврставање радних места и мерилима за опис радних места намештеника у аутономним покрајинама и јединицама локалне самоуправе (''Службени гласник РС'' број 88/16) и члана 16. Одлуке о организацији Општинске управе општине Чајетина (''Службени лист општине Чајетина'' број 13/24 и 10/25), доноси

ПРАВИЛНИК О ИЗМЕНАМА И ДОПУНАМА ПРАВИЛНИКА О ОРГАНИЗАЦИЈИ И СИСТЕМАТИЗАЦИЈИ РАДНИХ МЕСТА У ОПШТИНСКОЈ УПРАВИ, КАБИНЕТУ ПРЕДСЕДНИКА, СТРУЧНИМ СЛУЖБАМА И ОПШТИНСКОМ ПРАВОБРАНИЛАШТВУ ОПШТИНЕ ЧАЈЕТИНА
Члан 1.
Додаје се у Глави III у члану 27. иза редног броја 4. Стручни и управни послови у области туризма и предузетништва, радно место под редним бројем 4а. и гласи: „

	4а. Стручни и управни послови у области туризма и предузетништва

	Звање: Млађи сарадник 
	број службеника: 1


Опис посла: Учествује у припреми планова и мера за подстицање развоја туризма; води регистар смештаја домаће радиности за територију општине и израђује мање сложена решења о разврставању у категорије у складу са Законом о туризму; припрема и израђује акта на обезбеђењу посебних услова за обављање такси превоза, режима и техничког регулисања саобраћаја, ради мање сложене послове подстицаја предузетништва, малих и средњих предузећа у складу са законом и одлукама Скупштине општине, обавља административне послове за Агенцију за привредне регистре и пружа помоћ локалним привредницима у регистрацији и пререгистрацији својих фирми, сарађује са привредним субјектима, правним и физичким лицима; обавља и друге послове по налогу начелника одељења и начелника управе. 
Услови: стечено високо образовање из научне, односно стручне области туризма у оквиру образовно-научног поља друштвено-хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, најмање девет месеци радног искуства у струци или најмање пет година проведених у радном односу код послодавца из члана 1. став 1. и 2. Закона о запосленима у аутономним покрајинама и јединицама локалне самоуправе, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 2.

Брише се у Глави III у члану 27. радно место под редним бројем 13. Послови економског развоја, звање саветник и радно место под редним бројем 13а. постаје радно место под редним бројем 13.

Члан 3.
Мења се у Глави III у члану 27. радно место под редним бројем 15. Референт за јавне набавке и гласи: „

	15. Службеник за јавне набавке

	Звање: Млађи саветник 
	број службеника: 1


Опис посла: Обавља мање сложене послове спровођења поступака јавних набавки; припрема одлуке о покретању поступка јавних набавки; предлаже критеријуме за избор најповољније понуде; учествује у припреми модела уговора; прикупља понуде у координацији са Комисијом за јавне набавке; доставља обавештења о додели уговора о јавним набавкама свим понуђачима; доставља буџетском кориснику примерак одлуке о покретању поступка, записник о отварању понуда, извештај о стручној оцени понуда, извештај о додели уговора и модел уговора понуђача који је изабран; учествује у припреми коначних уговора о јавним набавкама и копију уговора доставља буџетском кориснику; врши објављивање аката на порталу јавних набавки; припрема извештаје о спроведеним поступцима; комплетира финансијску документацију и доставља је ликвидатури; одређује лице за праћење извршења појединачних јавних набавки у складу са закљученим уговорима и у договору са непосредним руководиоцем или начелником управе; води евиденцију о јавним набавкама и врши архивирање документације; у поступцима јавних набавки обавља све административно-техничке послове за Комисију; обавља и друге послове по налогу начелника одељења и начелника управе.
Услови: стечено високо образовање из научне, односно стручне области правне или економске науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање једну годину радног искуства у струци или најмање пет година проведених у радном односу код послодавца из члана 1. став 1. и 2. Закона о запосленима у аутономним покрајинама и јединицама локалне самоуправе, познавање рада на рачунару (MS Office пакет и интернет) и друге компетенције потребне за обављање послова радног места.“

Члан 4.

Додаје се у Глави III у члану 27. иза редног броја 17. Аналитичар буџета и главни контиста главне књиге трезора, радно место под редним бројем 17а. и гласи: „

	17а. Аналитичар буџета                  

	Звање: Млађи саветник - приправник
	број службеника: 1


Опис посла: Учествује у припреми нацрта одлуке о буџету, допунском буџету и привременом финансирању, уз поштовање јединствене буџетске класификације; учествује у припреми нацрта одлука које се односе на локалне јавне приходе, аката мањег степена сложености за потребе органа општине; припрема и учествује у процесу укључења јавности у буџетски процес; припрема нацрте обавештења о одобреним расположивим апропријацијама и доставља одобрена обавештења буџетским корисницима; припрема акте за промену апропријација у току године; учествује у припреми нацрта предлога за доношење решења о коришћењу буџетске резерве; учествује у припреми нацрта извештаја о оствареним приходима и примањима; учествује у припреми предлога квота и разматрању захтев за измену квоте и приговоре на одобрене квоте; учествује у припреми нацрта Плана извршења буџета; евидентира захтеве за преузимање обавеза; учествује у контролним поступцима у остварењу прихода и примања и контроли наменског трошења буџетских средстава; води регистар и учествује у контролисању захтева за преузимање обавеза; учествује у одржавању финансијског информационог система; учествује у усклађивању финансијских и планова јавних набавки; обавља послове уноса буџета (одобрених апропријација) и промена апропријација у рачуноводствени програм; врши пријем и контролу књиговодствених исправа, припрема документацију за књижење и контирање налога за директне кориснике; обавља послове евидентирање прихода, примања и извршених појединачних расхода и издатака, промена на имовини, обавезама и изворима финансирања, евидентирања одобрених измена и преусмеравања апропријација; израђује извештаје о оствареним приходима и извршеним расходима; обавља и друге послове по налогу начелника одељења и начелника управе.
Услови: стечено високо образовање из научне, односно стручне области економске науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 5.

Мења се у Глави III у члану 27. у радним местима, и то:

- под бројем 20. Сарадник за послове буџета, тако што у делу „број службеника“ уместо „2“ стоји „1“.

- под бројем 27. Послови утврђивања локалних јавних прихода, тако што у делу „број службеника“ уместо „2“ стоји „1“,

- под бројем 32. Просторни планер, тако што у делу „број службеника“ уместо „3“ стоји „1“,

- под бројем 33. Урбаниста, тако што у делу „број службеника“ уместо „3“ стоји „2“,

- под бројем 35. Послови процене утицаја пројекта на животну средину, издавања интегрисаних и других дозвола и праћење стања у области заштите животне средине, тако што у делу „број службеника“ уместо „2“ стоји „1“,
- под бројем 43. Административни и технички послови у области планирања и урбанизма, тако што у делу „број службеника“ уместо „2“ стоји „1“,
- под бројем 69. Канцеларијски послови, тако што у делу „број службеника“ уместо „3“ стоји „2“ и

- под бројем 87. Комунални милиционар, тако што у делу „број службеника“ уместо „8“ стоји „6“.

Члан 6.
Мења се у Глави III у члану 27. после наслова под бројем 1.7. ОДЕЉЕЊЕ ЗА ПОСЛОВЕ ОРГАНА ОПШТИНЕ, ОПШТУ УПРАВУ И ЗАЈЕДНИЧКЕ ПОСЛОВЕ у ставу 1. тако да уместо „Канцеларија за сарадњу са правосудним органима и адвокатским канцеларијама“ стоји „Канцеларија за односе са јавношћу“.
Члан 7.

Брише се у Глави III у члану 27. радно место под редним бројем 53. Саветник за заштиту права пацијената и родну равноправност, звање саветник.
Члан 8.
Мења се у Глави III у члану 27. радно место под редним бројем 54. Послови праћења стања у области јавног информисања и гласи: „

	54. Послови коришћења јавних површина 

	Звање: Саветник 
	број службеника: 1


Опис посла: Прати, анализира стање и учествује у изради Плана постављања привремених објеката и другог покретног објекта на јавној површини, у складу са надлежностима општине и предлаже мере за унапређење; предлаже мере које се односе на побољшање квалитета, доступности и ефикасности услуга и спровођења плана, односно спровођења утврђене политике у овој области; иницира допуне и измене плана; учествује у спровођењу јавног огласа за постављање привремених монтажних објеката; издаје одобрења за постављање привремених објеката на јавној површини у форми решења; обавља и друге послове који се односе на коришћење јавних површина по захтевима правних и физичких лица; спроводи поступак за додељивање средстава за финансирање, односно суфинасирање пројеката и програма од јавног интереса које реализују удружења; врши мониторинг реализације пројеката и програма из делокруга; обавља и друге послове по налогу начелника одељења и начелника управе.“
Члан 9.

Додаје се у Глави III у члану 27. иза редног броја 57. Инжењер система и мреже и информатички послови ГИС-а, радна места под редним бројем 57а. и 57б. и гласе: „

	57а. Инжењер система и мреже     

	Звање: Млађи саветник - приправник 
	број службеника: 1


Опис посла: Администрира и обезбеђује функционално стање мање сложених база података; учествује у анализи и дефинисању додатних захтева у односу на уведени информатички систем; обавља разне конверзије података и у случају потребе експортовања и импортовања база или функционалних делова база података; администрира сервере и радне станице у рачунарској мрежи; стара се о обезбеђивању функционалног стања мрежне опреме и комуникација; обавља мање сложене послове одржавања и отклањања грешака у функционисању информатичке мреже у органима општине; ствара услове и омогућава повезивање са базом података јединственог информационог система; стара се о благовременом и ажурном уносу података; обавља послове дијагностичара у случајевима техничких кварова рачунара и рачунарске опреме; пружа стручну помоћ корисницима; обавља административне и техничке послове превентивног и накнадног одржавања рачунарске опреме - рачунара, штампача и осталих рачунарских уређаја; сарађује са сервисима за поправљање рачунарских уређаја и опреме за потребе органа општине; обавља и друге послове по налогу начелника одељења и начелника управе.

Услови: стечено високо образовање из научне, односно стручне области електротехнике или рачунарско инжењерство у оквиру образовно-научног поља техничко-технолошких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, познавање рада на рачунару (MS Office пакет и интернет) и друге компетенције потребне за обављање послова радног места.
	57б. Административни и нормативни послови     

	Звање: Сарадник 
	број службеника: 2


Опис посла: Стара се о систематичном и ажурном вођењу предмета из делокруга Одељења, омогућава доступност података о току сваког појединачног предмета; даје и прима обавештења и информације странкама и помаже им у поступку подношења и попуњавања захтева и других образаца, а у циљу остваривања њихових права или обавеза; прима и разврстава захтеве и представке грађана; прима захтеве за слободан приступ информацијама од јавног значаја из делокруга Одељења; обавештава тражиоца о поседовању информација и обезбеђује увид у документ који садржи тражену информацију; доставља информацију на одговарајући начин; пружа тражиоцима неопходну помоћ за остваривање њихових права утврђених Законом о слободном приступу информацијама од јавног значаја; помаже у изради аката; води евиденције за потребе Одељења; пружа подршку у обради података из делокруга рада; врши пријем и експедицију поште; обавља послове одлагања, чувања и архивирања документације, класификације решених предмета, одлагања, архивирања и развођења аката; обавља евиденционе и документационо-архивске послове од значаја за рад Одељења; сређује архивску грађу; издаје предмете по захтевима обрађивача или старешине органа на реверс; припрема предмете и улаже их у архивски депо; обавља послове излучивања безвредног регистратурског материјала и предмета из архивског депоа по протеку рока чувања, предаје архивске грађе органа општине надлежном архиву и друге послове, у складу са прописима о канцеларијском пословању; обавља и друге послове по налогу начелника одељења и начелника управе.
Услови: стечено високо образовање из научне, односно стручне области у оквиру образовно-научног поља техничко-технолошких или друштвено хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 10.
Мења се у Глави III у члану 27. радно место под редним бројем 62. Портир и гласи: „

	62. Послови умножавања материјала
	

	Звање: Намештеник – четврта врста радних места
	број намештеника: 1


Опис посла: Умножава и фотокопира материјал и акта, слаже и спаја сложени материјал; доставља обрађен материјал корисницима; води евиденцију о количини умноженог материјала; одржава средстава за умножавање материјала; обавља послове адресирања пошиљки; обавља техничке и пратеће рутинске послове разношења и уручивање пошиљки, као и одношење службених пошиљки на пошту; доставља позиве, решења и друга аката из надлежности органа општине, као и материјал за седнице органа општине; обавља и друге послове по налогу начелника одељења и начелника управе.

Услови: стечено средње образовање у трогодишњем или четворогодишњем трајању или стечено специјалистичко образовање, најмање шест месеци радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 11.
Мења се у Глави III у члану 27. наслов под бројем 1.7.1. КАНЦЕЛАРИЈА ЗА САРАДЊУ СА ПРАВОСУДНИМ ОРГАНИМА И АДВОКАТСКИМ КАНЦЕЛАРИЈАМА и радна места под редним бројем 63. и 64. и додалу се радна места под редним бројевима 64а, 64б. и 64в. и гласе:
„1.7.1. КАНЦЕЛАРИЈА ЗА ОДНОСЕ СА ЈАВНОШЋУ
	63. Координатор канцеларије за односе са јавношћу

	Звање: Саветник
	број службеника: 1 


Опис посла: Организује и планира рад Канцеларије, координира и надзире рад запослених у Канцеларији; стара се о законитом, правилном и благовременом обављању послова у Канцеларији; прати, анализира стање, врши надзор и планира развој у области јавног информисања, у складу са надлежностима општине и предлаже мере за унапређење; предлаже мере које се односе на побољшање квалитета, доступности и ефикасности услуга; координира са руководиоцима организационих јединица; развија политику односа са јавношћу; контролише садржај и ажурност новости на званичној интернет страници општине и другим дигиталним каналима; координира израду и припрема саопштења за јавност; обавља послове информисања, послове протоколарних обавеза председника и других функционера, организације посета, свечаности и других манифестација које организује општина; сарађује са државним службама и другим органима и организацијама које обављају послове протокола и информисања; развија и одржава односе са медијима и јавношћу; прати рад органа општине, јавних предузећа и установа чији је оснивач општина, као и друге области значајне за живот и рад у општини и о истим припрема информације и званична саопштења за потребе објављивања у медијима; организује скупове за медије (конференције за новинаре) и друге медијске догађаје; учествује у својству известиоца на седницама органа општине; припрема извештаје и друге материјале којима се информишу надлежни органи о раду, стању и проблемима у Канцеларији; непосредно учествује у решавању најсложенијих предмета из надлежности Канцеларији и потписује акта која настају у раду Канцеларије, а по овлашћењу начелника управе; обавља и друге послове по налогу начелника управе и председника општине.
Услови: стечено високо образовање из научне, односно стручне области политикологије у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
	64. Послови у области интернет комуникација и мултимедија

	Звање: Саветник
	број службеника: 3 


Опис посла: Организује медијске и друге промотивне догађаје; припрема информације, врши техничку припрему, објављује и ажурира податке на званичној интернет страници општине и другим дигиталним каналима; спроводи активности на унапређењу функционалности интернет странице општине; обавља послове уређивања и ажурирања прилога на званичној интернет страници општине и званичних налога на друштвеним мрежама; припрема дневне и тематске вести и информације које је потребно објављивати на званичној интернет страници општине и друштвеним мрежама; спроводи активности на унапређењу функционалности интернет странице општине; бави се дизајнирањем и графичким решењима за потребе званичне интернет странице и илустративних прилога; координира са другим организационим јединицама у циљу усаглашавања и припреме прилога за званичну интернет страницу и друштвене мреже; анализира информације објављене у медијима и предлаже надлежнима мере у циљу правовременог реаговања; обавља послове организације рада сниматеља, снимање и фотографисање активности функционера и запослених у локалној самоуправи; обрађује и припрема видео и фото материјал за емитовање у штампаним и електронским медијима; креира и води евиденције фото и видео-акустичког материјала; врши дистрибуцију видео-акустичког и фото материјала медијима, графичке припреме и обраде промотивних материјала за кампање које спроводи општина; обавља послове техничке и организационе припреме редовних и ванредних конференција за новинаре, свечаности, активности и друштвено одговорних и превентивних кампања које организује или у којима учествује општина; обавља и друге послове по налогу координатора канцеларије, начелника управе и председника општине.
Услови: стечено високо образовање из научне, односно стручне области педагошке или културолошке науке у оквиру образовно-научног поља друштвено-хуманистичких наука на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
	64а. Послови медијске подршке и информисања

	Звање: Сарадник
	број службеника: 2 


Опис посла: Учествује у припреми материјала потребног за јавне наступе функционера локалне самоуправе; прати информације објављене у медијима о раду органа општине; пише текстове; ради интервјуе; прати одређене догађаје о којима пише текстове; пише текстове за материјале који се архивирају; координира сарадничку мрежу; фотографише за потребе објављивања; планира садржај интернет странице општине и других дигиталних канала и бира документа и податке за објављивање; одлучује о опсегу и облику објављивања текстова, фотографија и апликација; врши промоцију догађаја и манифестација које се одржавају у локалној самоуправи; објављује рекламе манифестација и дешавања; објављује вести о одржаним манифестацијама; у сарадњи са координатором Канцеларије прати рад локалне самоуправе, јавних предузећа и установа чији је оснивач општина и о истим креира вести и доставља за потребе објављивања у медијима; обавља и друге послове по налогу координатора канцеларије, начелника управе и председника општине.
Услови: стечено високо образовање из научне, односно стручне области педагошке науке или менаџмента у оквиру образовно-научног поља друштвено-хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године, положен државни стручни испит, најмање три године радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
	64б. Интернет оператер
	

	Звање: Виши референт
	број службеника: 1 


Опис посла: Прикупља информације и податке за интернет страницу општине и друге дигиталне канале; обавља послове техничке обраде текстова за објављивање на интернет страници и другим дигиталним каналима; обавља послове ажурирања сајтова; припрема и уноси нове садржаје; води евиденцију о интеракцији на интернет страници и другим дигиталним каналима; пружа техничку подршку припреми медијских и других промотивних догађаја; припрема техничка решења за интернет страницу општине и других дигиталних канала; у сарадњи са координатором Канцеларије прати рад локалне самоуправе, јавних предузећа и установа чији је оснивач општина и о истим креира медијски садржај и доставља за потребе објављивања у медијима; обавља и друге послове по налогу координатора канцеларије, начелника управе и председника општине.
Услови: стечено средње образовање у четворогодишњем трајању, положен државни стручни испит, најмање пет година радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.
	64в. Оператер технике
	

	Звање: Намештеник – четврта врста радних места
	број намештеника: 2 


Опис посла: Обавља послове видео снимања; обрађује снимљени материјал за потребе емитовања на интернету и за архиву; архивира снимљени и обрађени материјал; врши снимање и скенирање материјала; фотографише за потребе објављивања; стара се о исправности и одржавању опреме; пружа техничку подршку у организацији званичне посете; у сардњи са координатором Канцеларије прати рад локалне самоуправе, јавних предузећа и установа чији је оснивач општина и о истим креира медијски садржај и доставља за потребе објављивања у медијима; обавља и остале задатке по налогу координатора канцеларије, начелника управе и председника општине.
Услови: стечено средње образовање у трогодишњем или четворогодишњем трајању или стечено специјалистичко образовање, најмање шест месеци радног искуства у струци, познавање рада на рачунару (MS Office пакет и интернет) и друге компетенције потребне за обављање послова радног места.“
Члан 12.
Мења у Глави I члан 4. тако да гласи: 
„У Правилнику су систематизована следећа радна места:

	Функционери - изабрана и постављена лица
	1

	Службеник на положају –

I група
	2 радна места
	2 службеника

	Службеник на положају –
II група
	2 радна места
	2 службеника

	

	Службеници - извршиоци
	Број радних места
	Број службеника

	Самостални саветник
	19
	19

	Саветник
	27
	37

	Млађи саветник
	10
	11

	Сарадник
	17
	24

	Млађи сарадник
	4
	5

	Виши референт
	16
	27

	Референт
	1
	6

	Млађи референт
	0
	0

	Укупно:
	94 радних места
	129 службеника

	

	Намештеници
	Број радних места
	Број намештеника

	Четврта врста радних места
	3
	4

	Пета врста радних места
	3
	3

	Укупно:
	6 радних места
	7 намештеника


Члан 13.
Мења у Глави I члан 5. тако да у ставу 1. уместо „100“ стоји „105“ и у ставу 2. истог члана уместо „91“ стоји „96“, уместо „123“ стоји „122“, а уместо „5“ стоји „6“.
Члан 14.
Мења се у Глави III члан 26. тако да гласи:

„Правилник садржи радна места на положајима, извршилачка радна места и радна места на којима раде намештеници.
	Звање
	Број радних места
	Број службеника

	Службеник на положају – I група
	1 радно место
	1 службеник

	Службеник на положају – II група
	1 радно место
	1 службеник

	

	Службеници - извршиоци
	Број радних места
	Број службеника

	Самостални саветник
	18
	18

	Саветник
	25
	33

	Млађи саветник
	9
	10

	Сарадник
	17
	24

	Млађи сарадник
	4
	5

	Виши референт
	15
	26

	Референт
	1
	6

	Млађи референт
	0
	0

	Укупно:
	89 радних места
	122 службеника

	

	Намештеници
	Број радних места
	Број намештеника

	Четврта врста радних места
	3
	4

	Пета врста радних места
	2
	2

	Укупно:
	5 радних места
	6 намештеника


Члан 15.

Овлашћује се Општинска управа да изради пречишћен текст Правилника о организацији и систематизацији радних места у Општинској управи, Кабинету председника, стручним службама и Општинском правобранилаштву општине Чајетина у року од 15 дана од дана ступања на снагу овог правилника.
Члан 16.

Овај правилник ступа на снагу даном доношења.

                          





                  НАЧЕЛНИК

                       





                    ОПШТИНСКЕ УПРАВЕ

                       





                          Вељко Радуловић
